PATVIRTINTA

UAB „Projektų ekspertizė“ direktoriaus

2020 m. vasario 27 d.

įsakymu Nr. 9-V

**UAB „PROJEKTŲ EKSPERTIZĖ“ DARNAUS VYSTYMOSI POLITIKA**

# SKYRIUS BENDROSIOS NUOSTATOS

Vykdydama savo veiklą ir įgyvendindama strateginius tikslus UAB „Projektų ekspertizė“ tvirtina darnaus vystymosi politiką ir jos įgyvendinimo prioritetus, kuriais siekia atsižvelgti į visų suinteresuotųjų šalių, kurioms daromas veiklos poveikis, aplinkosauginius, socialinius ir ekonominius lūkesčius, vadovaujantis sąžiningumo, skaidrumo ir viešo atskaitingumo principais.

UAB „Projektų ekspertizė“ (toliau – Įmonė) siekia dialogo ir etiškų santykių su darbuotojais, klientais, partneriais, ir visuomene norėdama kurti vidinę darnaus vystymosi organizacijos kultūrą ir pridėtinę vertę prisidėdama prie Lietuvos visuomenės ekonominės gerovės, socialinės raidos bei aplinkos tausojimo.

1. Darnaus vystymosi politika apibrėžia UAB „Projektų ekspertizė“ aplinkosaugos, socialinės atsakomybės ir skaidraus valdymo principus, atsižvelgiant į strateginius Įmonės valdymo tikslus.
2. Darnaus vystymosi politikos tikslas – nustatyti Įmonės darnaus vystymosi veiklos principus ir kryptis.
3. Darnaus vystymosi politika integruojama į Įmonės planavimo ir sprendimų priėmimo procesą, taikoma visiems Įmonės darbuotojams ir suinteresuotosioms šalims.
4. Vartojamos sąvokos:
	1. **Darnus vystymasis** – Įmonės veiklos veiksmų ir rezultatų visuma, užtikrinanti pažangią aplinkos apsaugą, socialinę darbuotojų gerovę ir skaidrų valdymą bei kurianti pridėtinę vertę visuomenei tausojant aplinką, skatinant socialinę raidą ir ekonominę gerovę.

4.2. **Darnaus vystymosi politika** – aplinkosaugos, socialinės atsakomybės ir skaidraus valdymo principų ir įgyvendinimo nuostatų visuma, kuri yra integruojama į Įmonės planavimo ir sprendimų priėmimo procesą, taikoma visiems Įmonės darbuotojams ir suinteresuotosioms šalims.

4.3. **Suinteresuotosios šalys** – valstybės piliečiai, valdžios institucijos, darbuotojai, klientai, verslo partneriai, žiniasklaida bei kiti dėl Įmonės veiklos tiesioginę ar netiesioginę įtaką patiriantys subjektai, kuriems Įmonė daro arba gali daryti aplinkosauginį, socialinį arba ekonominį poveikį ar įtaką.

# SKYRIUS ĮGYVENDINIMO PRINCIPAI

5. Įgyvendindama darnaus vystymosi politiką Įmonė siekia tvarių sprendimų vykdomai veiklai ir vadovaujasi šiais principais:

* 1. **Aplinkos apsaugos srityje:**
		1. Imtis iniciatyvų aplinkosaugos atsakomybei didinti.
		2. Siekti, kad verslo subjektai statinio projektuose, užtikrintų aplinkos apsaugos reikalavimus.
	2. **Kovos su korupcija srityje:**

5.2.1. Netoleruoti jokių korupcijos formų ar apraiškų bei siekti savo pavyzdžiu skleisti antikorupcinę kultūrą verslo sektoriui.

* 1. **Žmogaus teisių srityje:**
		1. Netoleruoti žmogaus teisių pažeidimų bei skatinti tokių pažeidimų eliminavimą.
		2. Siekti, kad verslo subjektai gerbtų žmogaus teisių apsaugą savo veiklos srityje.
	2. **Darbuotojų teisių srityje:**
		1. Skatinti sveiką, saugią ir pasitikėjimu grįstą darbo aplinką darbuotojams.
		2. Panaikinti bet kokios formos diskriminaciją, suteikti lygias galimybes, susijusias su darbo santykiais.
		3. Netoleruoti bet kokios formos priverstinio darbo.

# SKYRIUS VEIKLOS PRIORITETAI APLINKOSAUGOS SRITYJE

1. Įmonė palaiko ir skatina veiksmus aplinkosauginei atsakomybei didinti Įmonės darbuotojų ir kitų suinteresuotųjų šalių veikloje.
2. Įmonė savo veikloje statinių projektuose siekia užtikrinti aplinkosauginių reikalavimų laikymąsi, mažinti neigiamą veiklos poveikį klimato kaitai, užtikrinti atsakingą ir efektyvų gamtos išteklių ir energijos vartojimą, skatinti Įmonės darbuotojų dalyvavimą aplinkos apsaugos iniciatyvose, formuojančiose sąmoningumą ir organizacinę kultūrą aplinkosaugos srityje.

# SKYRIUS VEIKLOS PRIORITETAI SOCIALINĖJE SRITYJE

1. Įmonė kuria lygių teisių, darbuotojų kompetencijų vystymo, įvairovės toleravimo, diskriminacijos eliminavimo, įsitraukimo, oraus atlygio, sveikatos apsaugos, saugios ir geranoriškos darbo aplinkos srityse.
2. Įmonė palaiko atviras ir sąžiningas derybas su dcarbuotojais.
3. Įmonė siekia sukurti geranorišką ir nepriklausomą pasitikėjimo klimatą darbo aplinkoje, grįstą abipusio bendradarbiavimo stiprinimu.

# SKYRIUS VEIKLOS PRIORITETAI EKONOMINĖJE SRITYJE

1. Įmonė siekia aukščiausių veiklos atitikties, skaidrumo ir antikorupcinės veiklos standartų. Įgyvendindama veiklą, Įmonė vadovaujasi korupcijos prevencijos principais.

# SKYRIUS BAIGIAMOSIOS NUOSTATOS

1. Įmonės darnaus vystymosi politika gali būti peržiūrima, keičiama, atnaujinama atsižvelgiant į Įmonėje vykstančius pokyčius, akcininko teises ir pareigas įgyvendinančios institucijos ar administracijos sprendimus ir kitus objektyvius veiksnius.
2. Už UAB „Projektų ekspertizė“ darnaus vystymosi politikos įgyvendinimą ir priežiūrą atsakinga administratorė – teisininkė Živilė Lukošūnaitė.
3. Įmonės darnaus vystymosi politiką ir jos pakeitimus tvirtina įmonės direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_